Xarpêt de Mîkaîl K. (63) seba ke nêwaştêne babîyê xo bivîna kênaya xo Merve K.(20) pê çeke kişte. Merve K. dadîya xo reyde ya ke babîyê vera dabi, qezaya Erxenî ya Amedî de ciwîyayêne. Merve K. seba îmtîhan şibi hetê kekê xo Xarpêt. Goreyê îdîayan babî Mîkaîl Kyî waşt Merve K. bivîno la aye nêweşt û dima zî mabênê înan de nîqaş vejîya.
Mîkaîl K.yî dima ke Merve K. kişte waşt ke xo bikişo la bi giranî birîndar bi. Mîkaîl K. wedarîya nêweşxane. Derheqê serebûtî de tehqîqat dîya destpêkerdene.
